(आत्मा) ज्ञान स्वभावी है। वह आत्मा व्यवहारनय से अपने परिणाम का कर्ता है, निश्चयनय से आत्मा अकर्ता है।
व्यवहारनय से अपने परिणाम का जो फल उसका भोक्ता भी है, निश्चयनय से आत्मा उस परिणाम का अभोक्ता है।
ऐसे अनेक प्रकार से नय का वर्णन दो नयों के द्वारा आता है शास्त्र में।
और उन दो नयों के जो विकल्प हैं, वह तीर्थंकर भगवान की वाणी में आया कि हमने दो नयों से स्वरूप का वर्णन किया है।
उन्हें भावी तीर्थंकर पद्मप्रभमलधारीदेव कहते हैं हे सर्वज्ञ वीतराग परमात्मा, आपके ये नयकथन तो इंद्रजाल हैं। आहाहा!
नयों का स्वरूप आपने भले ही कहा, परंतु नयों के विकल्प में जीव अटक जाते हैं।
समयसार में ७३ गाथा में एक बात आती है कि जिसप्रकार समुद्र में कोई तूफान आता है
और भँवर आता है तो जहाज उसमें फंस जाता है, छूट नहीं सकता।
परंतु वह तूफान शांत होता है तो वह जहाज छूटकर चलने लगता है।
इसीप्रकार इन नयों के इंद्रजाल में अभ्यासी जीव अटक गये थे। (यह) दिखाई देता है संतों को, ज्ञानियों को।
कि ये (नयज्ञान) तो मात्र अनुमान के द्वारा पदार्थ का निर्णय करने का साधन था।
नयज्ञान से आत्मा का अनुभव नहीं हो सकता। इसलिये तू उन नयों के विकल्पों को छोड़कर,
विकल्पातीत होकर, नयातिक्रांत होकर, नय पक्षातिक्रांत होकर आत्मा का अनुभव कर ले।
तब उसके लिये २० कलश लिखे। उसमें पहला कलश आचार्य भगवान ने कहा, वह बोलो तुम।
मुमुक्षु:- य एव मुक्त्वा नयपक्षपातं स्वरुपगुप्ता निवसन्ति नित्यम्।
विकल्पजालच्युतशान्तचित्ता- स्त एव साक्षादमृतं पिबन्ति।।६७।।
उत्तर:- उन नयों के विकल्प द्वारा जानकार फिर नयों के विकल्पों को छोड़ता है और साक्षात् आत्मा का अनुभव करता है। आहाहा!
वह आनंद का अनुभव कर सकता है। इस २० कलश का ही तात्पर्य पंचाध्यायीकर्ता ने एक श्लोक में (५८४, पूर्वार्ध) कहा है,
कि जीव स्व का या पर का कर्ता-भोक्ता हो या न हो।
स्व अर्थात् वीतराग परिणाम और पर अर्थात् राग, स्व का या पर का। परपदार्थ से कुछ संबंध नहीं है।
स्व का या पर का कर्ता-भोक्ता हो या न हो। हो तो हो, न हो तो न हो, परंतु तात्पर्य तो यह है
कि ज्ञानस्वरूप जीव तो ज्ञानस्वरूप है। चित्स्वरूप जीव तो चित्स्वरूप है।
इसप्रकार जब आत्मा आत्मा को जानता है तब वे सभी धर्म हैं आत्मा में,
कर्ता-अकर्ता, भोक्ता-अभोक्ता सभी धर्म रहे हुए हैं परंतु उन धर्मों को क्रम-क्रम से जानने पर विकल्प उत्पन्न होता था।
क्रम से जानता है तो विकल्प उत्पन्न होता ही है, क्योंकि एक धर्म को जानता है तो दूसरा धर्म जानना रह गया, तो इच्छा उत्पन्न होती है।
तब आचार्य भगवान कहते हैं, कि जब आत्मा उन नयों से पार जाननहार को जानता है,
जब ज्ञायक के अंतरसन्मुख होकर, तब एक अतीन्द्रियज्ञान प्रगट होता है।
वह अतीन्द्रियज्ञान सभी धर्मों को एक समय में जान लेता है, अक्रम से।
धर्मों को बेदखल नहीं किया, धर्म धर्मी में से निकाले नहीं जा सकते।
परंतु एक-एक धर्म के लक्ष से होता हुआ विकल्प, वह निकल जाता है, छूट जाता है।
और पूरा धर्मी, अनंत धर्मों का धारक, एक समय में अतीन्द्रियज्ञान में अक्रम,
जैसा केवली जानते हैं, ऐसा श्रुतज्ञानी जानता है। अर्थात् किसी भी प्रकार का विकल्प नहीं उठता।
इसलिए जीव स्व का या पर का कर्ता-भोक्ता हो या न हो, तात्पर्य तो यह है कि ज्ञानस्वरूप जीव तो ज्ञानस्वरूप है।
'होने योग्य सब होता है और जाननहार जानने में आता है’ इसमें बारह अंग का सार समा जाता है।
वह इस पुस्तक में है। यह पुस्तक ऐसी है कि नयों के द्वारा अभ्यास करने के बाद जिसे अनुभव न हो रहा हो
और नयों के विकल्प उसे बाधक होते हैं अनुभूति में, घातक होते हैं, बाधक और घातक।
जैसा स्वरूप है ऐसा विकल्प उठाये 'मैं तो जाननहार हूँ’, उससे क्या?
'मैं तो ज्ञाता हूँ' ऐसा विकल्प उठाये, उससे क्या? आहाहा!
वह विकल्प छूटकर साक्षात् ज्ञाता हो जाता है।
तब किसी भी प्रकार का विकल्प नय का रहता नहीं, तब बहन ने जो बोला कि आनंद को पीता है।
विकल्पजालच्युतशान्तचित्ता,
विकल्प शांत हो जाते हैं सभी, विकल्प विलय को प्राप्त होते हैं, सभी विकल्प।
कोई विकल्प रहता है? कि सभी विकल्प चले जाते हैं। आहाहा!
धर्मों का अभाव नहीं होता। एक-एक धर्म के लक्ष से क्रम-क्रम से विकल्प उठता था,
वह विकल्प निकल जाता है और धर्मों का ज्ञान हो जाता है।
और धर्म के लक्ष बगैर, धर्मी के लक्ष से, धर्म के लक्ष बगैर, सभी धर्मों का युगपद्,
युगपद् एक समय में ज्ञान हो जाता है। यह इसका नाम अनुभव है आत्मा का।
आत्मा का अनुभव कैसे हो? और नयों के विकल्प में अटका हो, उसे अनुभव होने के लिये की यह अंतिम बात है।
अभ्यासी जीव के लिये है। जिसने नयों से अभ्यास किया है, यह उसके लिये है। आहाहा!
नियमसार (कलश ११९) में कहा, हे भगवान! यह तेरा नयों के विकल्प का इंद्रजाल है! उसमें अंत में फंस जाता है।
कर्ता-कर्म अधिकार में एक श्लोक (९५), अंतिम कहा। आहाहा! विकल्प करनेवाला केवल कर्ता और विकल्प केवल कर्म।
आता है न बहन?
मुमुक्षु:- हाँ इसमें है। उत्तर:- लो वह। पढ़ो। पृष्ठ कौन सा है?
मुमुक्षु:- पृष्ठ २३. श्लोकार्थ :- [विकल्पक: परं कर्ता]
विकल्प करनेवाला ही केवल कर्ता है और [विकल्प: केवलम् कर्म]
विकल्प ही केवल कर्म है; (अन्य कोई कर्ता-कर्म नहीं है;)
[सविकल्पस्य] जो जीव विकल्प सहित है उसका
[कर्तुकर्मत्वं] कर्ताकर्मपना [जातु] कभी [नश्यति न] नष्ट नहीं होता।
उत्तर:- आहाहा! नयों के जो विकल्प उठते हैं, जैसा स्वरूप है,
व्यवहारनय से कर्ता, निश्चयनय से अकर्ता, स्वरूप है वह, सच्ची बात है।
वह जो नयों का वर्णन है और उसका जो वाच्य है, वह तो सच्चा है।
परंतु विकल्प है न, विशेष अपेक्षा से कर्ता, सामान्य अपेक्षा से अकर्ता। हें? आहाहा!
कर्ता धर्म है, कर्ता नय है, अकर्ता नय है, भोक्ता और अभोक्ता, सभी धर्म हैं।
तो एक-एक धर्म को क्रम-क्रम से जानने पर विकल्पों का जाल खड़ा होता है। आहाहा!
तो वह विकल्प ही कर्म हो गया। 'मैं अकारक, मैं अवेदक' ऐसा जो विकल्प,
'मैं जाननहार, करनेवाला नहीं, मैं तो जाननहार’ ऐसा विकल्प, वह संसार है।
ऐसा विकल्प संसार है। जाननहार है और जाननहाररूप विकल्प उठाता है! आहाहा!
उसमें अनुभव नहीं होता। पश्चात वह विकल्प छूट जाता है।
यह विकल्प छूटकर अनुभव कैसे हो? तू द्रव्य को भी नय से मत देख, उसके स्वभाव से देख। और पर्याय को भी नय से मत देख, अपितु स्वभाव से देख।
निश्चयनय से ज्ञान आत्मा को जानता है, ज्ञान की पर्याय निश्चयनय से आत्मा को जानती है, वह कथन सच्चा है परंतु उसमें अनुभव नहीं है।
तब क्या करना? कि ज्ञान का स्वभाव, स्वभाव से ही आत्मा को जानने का है।
जाना ही करता है अनादि-अनंत। तेरे विकल्प की उसे अपेक्षा नहीं है। आहाहा!
उस ज्ञान की पर्याय को उसके स्वभाव से देख कि ज्ञान की पर्याय...
सूर्य का प्रकाश तो सूर्य को प्रसिद्ध किया ही करता है। आहाहा!
'सूर्य का प्रकाश निश्चयनय से सूर्य को प्रसिद्ध करता है और व्यवहारनय से घट-पट को प्रसिद्ध करता है’ (उन) नयों के विकल्प को छोड़ दे। आहाहा!
ज्ञान में ज्ञायक आबालगोपाल सभी को जानने में आया ही करता है। आहाहा!
उसका स्वीकार कर ले अंतर में जाकर। विकल्प छूट जायेगा, अनुभव हो जायेगा।
ऐसी अंतिम बात इसमें अभ्यासी जीव के लिये है यह।
अभ्यास करके विकल्पों द्वारा निर्णय किया हो। विकल्प द्वारा निर्णय किया हो, कदाचित् सच्चा भी हो,
ऐसा हम ले लेते हैं, झूठा नहीं। क्योंकि जैसे धर्म हैं ऐसे धर्म को उसने स्वीकार किया न?
विकल्पात्मक ज्ञान में, मानसिक ज्ञान में, उससे क्या? आहाहा! अनुभव नहीं होता उसमें।
समयसार तो समयसार है! और कर्ता-कर्म अधिकार में वे २० कलश लिखे हैं।
स्थापना की- एक नय कहता है कर्ता है, दूसरा नय कहता है अकर्ता है, इसप्रकार चित्स्वरूप जीव के विषय में दो नयों के दो पक्षपात हैं।
परंतु तत्त्ववेदी तो ऐसा जानता है कि चित्स्वरूप जीव तो चित्स्वरूप है।
अर्थात् दो धर्म रखे, कर्ता-अकर्ता, भोक्ता-अभोक्ता। धर्म को उड़ाया नहीं जा सकता,
परंतु धर्म के लक्ष से जो विकल्प है, धर्मी का लक्ष करने पर वह विकल्प छूट जाता है और धर्मों का ज्ञान हो जाता है।
धर्मी के आश्रय से धर्म का ज्ञान होता है और विकल्प रहित ज्ञान होता है।
मुमुक्षु:- सही है! ज्ञान विकल्प रहित ही होता है। उत्तर:- (हाँ)। ऐसा अपूर्व इसमें माल भरा है।
कुदरती पल आ गया ३१ दिसम्बर (१९८९)। और सुबह के पहर में शांतिभाई जवेरी के घर, देवलाली से आये थे, वहाँ ठहरे थे।
बहन भी थी। रोज सुबह को ६ बजे उठते तो पंकज और (दूसरे लोग) घर में से आ जाते,
बहनें आ जाती, बहनें। तुरंत ही सब एकत्रित हो जाते।
और यह विषय, कि आत्मा को नय से जाना नहीं जा सकता। आहाहा!
निश्चयनय से आत्मा शुद्ध नहीं है, स्वभाव से शुद्ध है।
उसमें ये सब बहुत है, हाँ। और भरतभाई ने प्रस्तावना भी अच्छी लिखी है। देखा, मैंने पढ़ा कल।
मुमुक्षु:- बहन ने लिखी है, मेरा तो नाम है। उत्तर:- तो भी नाम हो वह बाहर आता है न, हें?
मुमुक्षु:- नहीं, आपने तो लिखी थी न? ये देखो आपका ही है पैराग्राफ। बहुत सुंदर रचना हो गई है।
उत्तर:- यह नयों के अभ्यास में अटके हुये हों, इंद्रजाल में।
'हम जैसा है ऐसा जानते हैं, यह इस नय से ऐसा है और इस नय से ऐसा है’। कोई भूल न निकाल सके।
व्यवहारनय से ज्ञान का कर्ता (और) व्यवहारनय से आनंद का भोक्ता, निश्चयनय से अकर्ता और अभोक्ता हूँ।
राग की बात तो जाने दो। आहाहा! उसके पक्ष में तो अज्ञान खड़ा होता है।
इसके पक्ष में आता है, तो अज्ञान गलता है परंतु अज्ञान टलता नहीं।
वह विकल्प अंतिम टूट जाता है, छूट ही जाता है, विकल्प सहज छूटता ही है।
मुमुक्षु:- ऐसी वाणी सुनने को मिले फिर विकल्प रहता ही नहीं। छूट ही जाता है। नयों के चक्र में से बाहर निकालने के लिये ही आयी है यह वाणी।
उत्तर:- नयचक्र में से बाहर निकलने का ही यह साधन है, चौबीस पेज हैं, चौबीस तीर्थंकरों की वाणी है इसमें।
तीर्थंकर भगवंतों ने कहा है, पक्षातिक्रांत होने का उपदेश दिया है न?
इसमें पहले पेज पर ही लिखा है न? पहला पेज खोलो अंदर।
देखो उसमें यह गोलाकार में क्या लिखा है? मुमुक्षु:- ‘नयपक्ष से अतिक्रांत भाषित वह समय का सार है।’
भूत, वर्तमान और भावी - तीनोंकाल के तीर्थंकरों की यह एक ही बात है।
उत्तर:- हाँ! तीनोंकाल के तीर्थंकरों की, भूत, भविष्य और वर्तमान, एक ही बात (है)।
नयों से प्रतिपादन आता है, दूसरा तो उपाय नहीं है। प्रतिपादन में नय का सहारा होता है सुननेवाले को और कहनेवाले को होता है।
फिर स्वभाव के सन्मुख होता है। आहाहा!
इंद्रजाल में फंसा था जहाज, भँवर में से निकल गया है, विकल्प के जाल (में से)।
वह नियमसार में कहा है। क्या कहा है वह तो देखो। नियमसार लाओ, श्लोक (११९) बोलो। मौखिक हो तो बोलो।
मुमुक्षु:- इंद्रजाल का? उत्तर:- हाँ। इंद्रजाल का।
मुमुक्षु:- ध्यानावलीमपि च शुद्धनयो न वक्त्ति व्यक्तं सदाशिवमये परमात्मतत्त्वे।
सास्तीत्युवाच सततं व्यवहारमार्ग- स्तत्त्वं जिनेन्द्र तदहो महदिन्द्रजालम्॥११९॥
उत्तर:- सर्वज्ञ भगवान के साथ बात करते हैं संत, कि यह तुम्हारा इंद्रजाल है। मैं फँसूँगा नहीं, अनेकों फंस गये।
अनेकों फंस गये, भविष्य में फंसेंगे परंतु लायक जीव इंद्रजाल में से निकलकर अनुभव कर लेगा। बोलो!
बोलो! उनके सामने, सर्वज्ञ भगवान के (सामने बाँहें चढ़ाते हैं)।
मुमुक्षु:- स्वयंभू तीर्थंकर, वर्तमान में क्या आयेगा वाणी में, तुम सावधान रहना.....हो जायेगा।
उत्तर:- आते हैं, अभ्यास क्रम में नयों के विकल्प बीच में आ जाते हैं।
मुंबई जाते हुए दूसरे स्टेशन बहुत आते हैं। दिल्ली जाते हुए स्टेशन आते हैं, लेकिन प्रेमचंदजी उतरते नहीं हैं, सीधा दिल्ली आये तब उतरते हैं।
मुमुक्षु:- 'उससे क्या?’ का खुलासा इसमें है। 'उससे क्या?’ उत्तर:- 'उससे क्या?’
मुमुक्षु:- द्रव्य को स्वभाव से देखो और पर्याय को स्वभाव से देखो। आपका प्रताप है साहब।
उत्तर:- निश्चयनय से ऐसा है, उससे क्या? उसके स्वभाव से देख न? नय का आलंबन छोड़ दे। आहाहा!
नय का आलंबन कहो या इंद्रियज्ञान कहो, एक ही है।
'इंद्रियज्ञान ज्ञान नहीं है' वह आया इसमें, क्योंकि नय इन्द्रियज्ञान में होते हैं।
मानसिक ज्ञान में नय होते हैं, अतीन्द्रियज्ञान में नय नहीं होते।
मुमुक्षु:- बहुत स्पष्ट बात। उत्तर:- यह प्रसंग है न? इसीलिये उससे संबंधित सब कुछ आता है।
कैसे इसका (द्रव्य स्वभाव पर्याय स्वभाव का) जन्म हुआ।
मुमुक्षु:- एकदम सही टाइम पर बाहर आयी है साहब, बिल्कुल। उत्तर:- (हाँ)। यह केवल अभ्यासी के लिये है।
यह पुस्तक दूसरा कोई पढ़े तो उसकी चोंच भी नहीं डूबेगी, कि 'इसमें क्या है?’।
मुमुक्षु:- कठिन लगे, ख्याल न आये। उत्तर:- हाँ! ख्याल न आये कि 'यह लिखने का प्रयोजन क्या था?’।
परंतु अभ्यासी को ख्याल आता है कि नयों के विकल्प में मैं अटका था। आहाहा!
व्यवहारनय से पर को जानता हूँ, निश्चयनय से स्व को जानता हूँ, ऐसे विकल्प, उससे क्या?
अथवा विधि-निषेध, निश्चयनय से स्व को जानता हूँ और पर को नहीं जानता, उससे क्या?
मुमुक्षु:- उससे क्या? तन्मय तो हुआ नहीं। उत्तर:- तन्मय तो हुआ नहीं।
मुमुक्षु:- ईलाबेन कहती हैं कि मैं शुद्ध हूँ, ज्ञायक हूँ, अभेद हूँ उसमें आया तो निश्चय के पक्ष में आया, परंतु उससे क्या?
उत्तर:- पक्ष में आया (परंतु) उससे क्या? मुमुक्षु:- तन्मय तो हुआ नहीं।
गुरुदेव की वाणी का कहती हैं। गुरुदेव की वाणी को अपने भाव से पढ़ती हैं।
उत्तर:- सत्य बात है। वास्तव में कैंसर के रोग से, दुःख से बहुत घिरा हुआ है जीव अभी
परंतु पुरुषार्थ शुरु हो चुका है और निकल जायेगा। थोड़े समय में निकल जायेगा। आहाहा!
यह सत् जिसे बैठा उसे भव नहीं होते। मुमुक्षु:- नहीं होते। (भव) होते ही नहीं। सही है।
उत्तर:- भले सम्यग्दर्शन न हुआ हो परंतु तत्त्व बैठा है न? आहाहा! सत् का पक्ष है न?
सत् का पक्ष है न वह पक्षातिक्रांत होता है। असत् के पक्ष में पक्षातिक्रांत नहीं आता, बारी नहीं आती।
वह हो जाता है। मैं निरालंबी हूँ। आहाहा! किस नय से निरालंबी? स्वभाव से ही निरालंबी हूँ।
द्रव्य तो पर का आलंबन नहीं लेता, परंतु ज्ञान पर का आलंबन नहीं लेता, ज्ञान का स्वभाव ही नहीं है, वह भी निरालंबी है।
सामान्य जैसा विशेष होता है, आत्मा निरालंबी तो आत्मा का ज्ञान भी निरालंबी है।
उसे शास्त्र का अवलंबन नहीं होता। अवलंबन ले तो वह ज्ञान नहीं है।
मुमुक्षु:- अर्थात् प्रत्यक्ष ज्ञाता है। उत्तर:- प्रत्यक्ष ज्ञाता है।
स्वभाव के द्वारा ही आत्मा जाना जा सकता है अतः आत्मा प्रत्यक्ष ज्ञाता है। आहाहा!
निरालंबी तत्त्व है। वह जैसे बहन बोलती हैं, अरिहंत का देह स्वयं, (बहन) बोलती हो न निरालंबी अरिहंत का देह।
मुमुक्षु:- ऊँचे चतुरांगुल जिन राजे, इंद्रों, नरेंद्रों, मुनिनाथ पूजे;
जैसा निरालंबन आत्म द्रव्य, वैसा निरालंबन जिनदेह। (श्री समवशरण स्तुति)
उत्तर:- वहाँ से नहीं उठाया, यहाँ से (अपने से) उठाया है।
जैसा यह (आत्मा) निरालंबी है ऐसा उनका देह भी निरालंबी है।
वह कमल के फूल को छूता नहीं। आहाहा! ऊपर अद्धर ही रहता है।
मुमुक्षु:- देह को निरालंबी समझाने के लिये यहाँ आत्मा का उदाहरण दिया।
उत्तर:- आहाहा! जैसे शुद्धात्मा निरालंबी है ऐसे उपयोग भी जो प्रगट होता है, (वह) निरालंबी है।
वह आलंबन लेने जाये तो ज्ञान का अज्ञान हो जाता है। आहाहा!
क्योंकि जैसा सामान्य अंश है वैसा विशेष होता है। धर्मी जैसा धर्म होता है।
त्रिकाली द्रव्य निरालंबी तो ज्ञान भी (निरालंबी ही है), उसे किसी का आलंबन नहीं है। आहाहा!
अभी भाई आये घर, तब निरालंबी की विचारणा चलती थी। उनके सामने कहा।
मुझसे कहा कि मुझे तो मिल गया यह तो। निरालंबी तत्त्व, किसी का आलंबन नहीं है आत्मा को। आहाहा! स्वभाव से ही निरालंबी है।
ज्ञान को पहले आलंबन होता है? कि नहीं, पहले या बाद में, आलंबन ही नहीं होता।
ज्ञान (को आलंबन) ही नहीं होता। वहाँ से शुरुआत कर तू।
ज्ञान कहना और उसे पर का आलंबन? ऐसा होता ही नहीं, निरपेक्ष तत्त्व है। भूतार्थनय से जान ज्ञान को तो निरालंबी दिखेगा।
त्रिकाली द्रव्य तो निरालंबी है परंतु जिस उपयोग में आत्मा जानने में आता है वह भी निरालंबी है। आहाहा!
वहाँ तक है कि, उपयोग ऐसा निरालंबी है कि शुद्धात्मा का आश्रय ले तो शुद्ध होवे, ऐसा भी आलंबन उसे नहीं है।
सत् अहेतुक है, पर्याय में भी। अंदर में इतना सब है।
यह अंतिम कोटि की बात है। अभ्यासी जीव विकल्प में अटके हैं, नयों के विकल्प में।
और जैसे सर्वज्ञ भगवान ने कहा उसी तरह से, उससे विपरीत विचारता है तो तो झूठा है। उसकी बात ही नहीं है, उसकी तो बात ही नहीं है।
आगम के अनुसार नयों से ज्ञान करता है परंतु नयों के विकल्प जाल में (फंस गया है)।
हे भगवान! तेरा इंद्रजाल है यह। ध्यानावली है न? आहाहा!
धर्मध्यान और शुक्लध्यान, यह ध्यानावली तो आत्मा में है ही नहीं। किसने कहा यह?
किसने कहा कि शुक्लध्यान और धर्मध्यान आत्मा में हैं? ऐसा कहनेवाला कौन है?
हमने तो शुद्धात्मा के सन्मुख होकर त्रिकाली द्रव्य को देखा, तो उसमें कोई ध्यान की पर्याय तो दिखती नहीं है। आहाहा!
क्योंकि नास्ति है न ध्यान की? ध्येय में ध्यान की नास्ति है ऐसी ध्येय की अस्ति है, उसका अनुभव वह मस्ती! निरालंबी है। आहाहा!
मुनिराज कहते हैं कि यह कुटुंब-कबीला तेरी धूर्तों की टोली है, फंसना मत (श्री सोमदेव, यशस्तिलक चंपू. अधिकार दूसरा, श्लोक-११९)। आहाहा!
तिरस्कार नहीं किसी के प्रति, परंतु सजग हो जाना, अपना काम निकाल लेना, बस।
हो गया टाइम। एकाध, एक भक्ति छोटी आज बहुत दिन हो गये (लो)। हें? सही है? जो लेनी हो वह लो। बहुत अच्छा।
मुमुक्षु:- प्रभु मैं हो गया भव से पार, गुरुजी तेरो अनंत उपकार,
बंध-मोक्ष से रहित ज्ञानमय, एक ज्ञायक देखा सार,
प्रभु मैं हो गया भव से पार, गुरुजी तेरो अनंत उपकार।
अनंत शक्तिमय ध्रुव चिन्मय, अभेद ज्ञायक ज्ञायक तन्मय,
सदा ज्ञानमय स्वयं ज्ञानमय, हूँ बस जाननहार,
प्रभु मैं हो गया भव से पार, गुरुजी तेरो अनंत उपकार।
सिद्ध प्रभु ज्यों ज्ञाता-द्रष्टा, मैं भी जानन-देखनहार ही,
पूर्ण-अपूर्ण का प्रश्न नहीं कुछ, केवल जाननहार,
प्रभु मैं हो गया भव से पार, प्रभु मैंने देखा समय का सार।
ज्ञायक तो बस ज्ञायक ही है, ज्ञायक तो बस ज्ञायक ही है, ज्ञान-ज्ञेय सब ज्ञायक ही है,
ज्ञान-ज्ञेय में भेद नहीं कुछ, एक अभेद जाननहार,
प्रभु मैं हो गया भव से पार, प्रभु मैंने जानो है जाननहार।
ज्ञायक पर को नहीं जानता, ज्ञायक पर को नहीं जानता, ज्ञायक ज्ञायक को ही जानता,
ये दोनों तो नय पक्ष हैं।
उत्तर:- दोनों... ज्ञायक नयों से पार, प्रभु मैं हो गया भव से पार। वह इसमें (द्रव्य स्वभाव पर्याय स्वभाव में) लिखा है।
मुमुक्षु:- प्रभु मैं हो गया भव से पार, प्रभु मैं हो गया भव से पार।
उत्तर:- दोनों नयपक्ष हैं, एक असद्भूत व्यवहार, एक सद्भूत व्यवहार।
मुमुक्षु:- ज्ञायक पर को नहीं जानता। उत्तर:- वह कव्वाली में आता है न, क्या? क्या आता है?
मुमुक्षु:- फिर से कहो। ए जी क्या कहा? (भेदज्ञान-भजनावली, आध्यात्मिक भजन-१२) उत्तर:- ए जी क्या कहा? बस वह।
भरतभाई ने कहा फिर से लो। मुमुक्षु:- ज्ञायक पर को नहीं जानता, ज्ञायक ज्ञायक को ही जानता,
ये दोनों तो नय पक्ष हैं। उत्तर:- ये दोनों तो नय पक्ष हैं, ज्ञायक नयों से पार,
प्रभु मैं हो गया भव से पार, प्रभु मैं हो गया भव से पार।
गुरुजी तेरो अनंत उपकार, प्रभुजी तेरो अनंत उपकार।
मुमुक्षु:- ज्ञानमयी बस ज्ञानमयी हूँ, सब कुछ मेरा ज्ञानमयी है,
गुरु ही मेरा ज्ञानमयी है, भक्ति आपकी ज्ञानमयी है,
ज्ञेय नहीं बदले अब मेरा, निज में ही स्थिरता धार,
उत्तर:- प्रभु मैं हो गया भव से पार, गुरुजी तेरो अनंत उपकार, प्रभुजी तेरो अनंत उपकार।
इसमें वह ही है। पर को जानता हूँ वह भी नयपक्ष। आहाहा!
ज्ञायक ज्ञायक को जानता है, स्वयं अपने को जानता है, वह भी नयपक्ष है।
नयों से समझाने में आता है, दूसरा उपाय नहीं है। नय से अनुभव नहीं होता।
यह अभ्यासी होगा न, वह ही समझेगा। वरना 'इसमें क्या कहना चाहते हैं?’, उसकी चोंच नहीं डूबेगी कि 'क्या कहते हैं यह?'। हें?
लेकिन अब तो गुरुदेव ने बहुत अभ्यास कराया है, नयों से (पार होने का)। आहाहा!
ये जो दो पुस्तकें हैं न ये विद्वानों के लिये हैं खास,
इन्द्रियज्ञान....ज्ञान नहीं है उसे ज्ञान मानता है और यह (द्रव्य स्वभाव पर्याय स्वभाव ) नय के इन्द्रजाल में फंसा है (उसके लिये है)।
मुमुक्षु:- गुरुदेव की वाणी को आप आगे बढ़ाते हो, उसकी सुरक्षा करते हो। उनके तीर्थ के ऊपर अपने स्थापना के कलश चढ़ाते हो।
मुमुक्षु:- सत्य बात है। मुमुक्षु:- यह वाणी आपकी पंचमकाल के अंत तक रहेगी।
उत्तर:- लोगों को उपयोग में आयेगी, बात सच्ची है।
माल तो गुरुदेव का ही है। उसका ही स्पष्टीकरण चलता है, कोई नयी बात नहीं की है हमने। आहाहा!
मुमुक्षु:- परंतु अनुभव की ऐसी सरल विधि इसमें भरी हुई है कि अनुभव हो जायेगा लोगों को पढ़ने पर।
उत्तर:- हाँ, अनुभव होगा। नयों के विकल्प छूट जायेंगे।
नयों के विकल्प की उसे अधिकता नहीं रहेगी, 'यह तो विकल्प है, उसमें कुछ है नहीं'। मुमुक्षु:- बहुत अच्छा! इसमें खूब अच्छा।
वह श्रीमद्जी का है न अंत में, बहुत अच्छा है। श्रीमद्जी का इसमें, प्रस्तावना में श्रीमद्जी का यह इतना ज्यादा अच्छा है।
उत्तर:- एक-एक धर्म को, वह न? वह अच्छा है। बहुत सुंदर है।
मुमुक्षु:- वह ही बात आपने फरमायी है इसमें अंदर में कि एक-एक धर्म को जानेगा तो दूसरों को जानने की इच्छा रहेगी,
आकुलता रहेगी, तृप्ति नहीं होगी। अनुभव नहीं होगा।
उत्तर:- धर्मी को जानने पर अनंत धर्म एक समय में ज्ञात हो जाते हैं। कुछ जानना बाकी नहीं रहता।
इसप्रकार ही धर्म जानने में आते हैं, धर्म के लक्ष से धर्म जानने में नहीं आते। धर्म के लक्ष से धर्म जानने में नहीं आते। आहाहा!
धर्मी के लक्ष से (धर्म जानने में आते हैं), (धर्म के) लक्ष बिना, उसके (धर्म के) सन्मुख हुये बिना।
अभेद के सन्मुख होने पर भेद सभी जानने में आ जाते हैं।
एक अभेद के सन्मुख होने पर समस्त भेद ज्ञात हो जाते हैं।
एक दर्पण के सामने देखने पर, एक लाख वस्तुएँ सामने पड़ी हों। एक लाख वस्तुओं को ऐसे-ऐसे करके देखो तो कितना टाइम जायेगा?
और दर्पण के सामने देखो तो? मुमुक्षु:- सभी एक साथ। देखे बिना दिख जाती हैं। उत्तर:- देखे बिना दिख जाती हैं,
लक्ष के बिना जानने में आ जाती हैं, जानने के लोभ के बिना ज्ञात हो जाती हैं।
लोकालोक ज्ञात हो जाता है परंतु जानने का लोभ नहीं है और जानने में आये बगैर रहता नहीं है और उसे जानता भी नहीं है। ऐसी वस्तु है।
हो गया टाइम, ११ बज गये। मुमुक्षु:- परम कृपालु श्री सद्गुरुदेव की जय हो! कहान किरण लाल की जय हो!
लाल की दिव्य देशना जयवंत वर्तो, जयवंत वर्तो, जयवंत वर्तो!
उत्तर:- यह जो बहन ने बोला न, वह (गुरुदेव के शब्द) इसमें (फोटो में) है।
सिद्ध भगवान जैसे देखने-जाननेवाले हैं ऐसे तू (भी) जाननेवाला-देखनेवाला (ही) है। अधूरे-पूरे का प्रश्न ही नहीं है (द्रव्यदृष्टि जिनेश्वर बोल २०)।
यह तो गुरुदेव का ही प्रताप है। मुमुक्षु:- पंचमकाल में चमत्कार हो गया है,
गुरुदेव का यहाँ पदार्पण हुआ, पंचमकाल में चमत्कार हो गया है।
उत्तर:- चमत्कार है यह। मुमुक्षु:- विदेह की वाणी यहाँ आ गई है। गुरुदेव का यहाँ पदार्पण हुआ है।